# NÁRODNÁ RADA SLOVENSKEJ REPUBLIKY

#  VIII. volebné obdobie

Číslo: CRD-285/2021

603

# UZNESENIE

# NÁRODNEJ RADY SLOVENSKEJ REPUBLIKY

z 24. februára 2021

k informácii Mandátového a imunitného výboru Národnej rady Slovenskej republiky o nastúpení náhradníka na uprázdnený mandát poslanca Národnej rady Slovenskej republiky

 **Národná rada Slovenskej republiky**

 **b e r i e n a v e d o m i e**

1. že podľa § 2 ods. 3 písm. e) zákona Národnej rady Slovenskej republiky č. 350/1996
Z. z. o rokovacom poriadku Národnej rady Slovenskej republiky v znení neskorších predpisov mandát poslanca Národnej rady Slovenskej republiky Ľubomíra Petráka sa uprázdnil dňa 20. februára 2021 jeho úmrtím;
2. že podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1, 2 písm. e) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky svojím rozhodnutím č. 426 z 24. februára 2021 vyhlásil nastúpenie náhradníka, podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 29. februára 2020 za stranu SMER – sociálna demokracia nastupuje dňom 24. februára 2021 náhradník **Augustín Hambálek**, narodený 16. júla 1957, bytom Trnava;
3. informáciu Mandátového a imunitného výboru Národnej rady Slovenskej republiky o nastúpení náhradníka na uprázdnený mandát poslanca Národnej rady Slovenskej republiky.

 Boris K o l l á r v. r.

 predseda

Národnej rady Slovenskej republiky

Overovatelia:

Petra H a j š e l o v á v. r.

Jana V a ľ o v á v. r.